లఖ్నవ్, మార్చి 11: యూపీలో బీజేపీ విజయం సాధించలేదని ఈవీఎంలే విజయం సాధించాయని బీఎస్పీ అధినేత్రి మాయావతి విమర్శించారు. ఈవీఎంల్లో ఏ బటన్ నొక్కినా ఓటు బీజేపీకి పడేలా వాటిని టాంపర్ చేశారని ఆమె విమర్శించారు. ఈ ఫలితాలు తనను షాక్ గురి చేశాయన్నారు. ఎన్నికలను రద్దు చేసి, బ్యాలెట్ పత్రాలతో మరోసారి ఎన్నికలు నిర్వహించాలని ఆమె ఈసీకి విజ్ఞప్తి చేశారు. ఫలితాలు వెలువడిన వెంటనే ఆమె విలేకరులతో మాట్లాడారు. మోదీ, అమితషాలో లేశమాత్రమైనా నీతినిజాయితీ ఉంటే తిరిగి ఎన్నికలు నిర్వహించాలని మాయావతి డిమాండ్ చేశారు. ముస్లింల ప్రాబల్యమున్న ప్రాంతాల్లోనూ బీజేపీ విజయం సాధించడంతో ఈవీఎంల టాంపరింగ్ జరిగిందన్న తమ అనుమానాలు బలపడుతున్నాయని ఆమె పేర్కొన్నారు. కాగా, యూపీ ఎన్నికల్లో ఈవీఎంల రిగ్గింగ్ జరిగిందని బీఎస్పీ అధినేత్రి మాయావతి చేసిన ఆరోపణలను కేంద్ర ఎన్నికల కమిషన్ ఖండించింది. బ్యాలెట్ పేపర్ల ద్వారా మళ్లీ పోలింగ్ జరపాలని ఆమె చేసిన డిమాండ్ చట్టరీత్యా సాధ్యం కాదని తేల్చిచెప్పింది. ఈవీఎంలను ట్యాంపరింగ్ చేయకుండా తీసుకున్న చర్యలను శనివారం ఒక ప్రకటనలో వివరించింది.
lakhnav, marchi 11: upilo bgfa vijayam saadhinchaledani eevlle vijayam saadhinchaayani bsp adhinetri mayavati vimarsinchaaru. eevlllo e buton nokkina otu beejeepeeki padela vaatini tamper chesarani aame vimarsinchaaru. ee phalitaalu tananu shak guri chesaayannaaru. ennikalanu raddu chesi, ballet patraalatoe marosari ennikalu nirvahinchaalani aame eeseeki vignapti chesaru. phalitaalu veluvadina ventane aame vilekarulatho matladaru. modii, amitashaalo lesamaatramainaa neethinijaayithee unte tirigi ennikalu nirvahinchaalani mayavati demand chesaru. muslimla praabalyamunna praantaalloonuu bgfa vijayam saadhinchadamtho eevaemla tampering jarigindanna tama anumaanaalu balapadutunnaayani aame perkonnaru. kaga, up ennikallo eevaemla rigging jarigindani bsp adhinetri mayavati chesina aaropanalanu kendra ennikala kamishan khandinchindi. ballet peparla dwara malli poling jarapalani aame chesina demand chattaritya saadhyam kaadani telchicheppindi. eevaemlanu tampering cheyakunda teesukunna charyalanu sanivaaram oka prakatanalo vivarinchindi.